stanford-oval/wikipedia huggingface dataset:
Fyllokinoni
Kemia > Reaktiot

Fyllokinoni on vakaa hapen, veden tai laimeiden happojen läsnäollessa. Se hajoaa auringonvalon, emästen tai pelkistinten vaikutuksesta.
Eliöissä fyllokinoni läpikäy K-vitamiinina toimiessaan entsymaattisesti kolmivaiheisen reaktiosarjan. Sarjassa sen kinonimuoto (CAS-numero 572-96-3) muuntuu 2,3-epoksidiksi (CAS 25486-55-9), sitten kinoliksi (CAS 572-96-3) ja taas kinoniksi. Samat reaktiot saadaan aikaan laboratoriossa. Fyllokinonin kinonirengas voidaan hapettaa 2,3-epoksidiksi vetyperoksidin avulla käytettäessä liuottimena etanolia, johon on lisätty natriumkarbonaattia. Epoksidi tai kinonirengas voidaan pelkistää kinoliksi rikkihapoketta käyttäen. Kinoni voidaan pelkistää kinoliksi myös vetykaasua ja Lindlar-katalyyttiä käyttäen.
Pelkistävä asetylaatio etikkahapon avulla tuottaa fyllokinonista diasetaattiesterin (CAS 604-87-5).
Kemia > Analyysi

Fyllokinonin ja monien muiden K-vitamiinien läsnäolo voidaan testata lisäämällä niihin natriumetoksidia, joka värjää niitä violetinsinisiksi. Väri muuttuu aikaa myöden punaiseksi ja sitten ruskeaksi. Tätä sanotaan ns. Dam-Karrer-testiksi. Kirkas sininen väri saadaan aikaan myös lisättäessä natriumdietyyliditiokarbamaattia. Vakaa oranssi väri saadaan aikaan lisättäessä 5-imino-3-tiokso-1,2,4-ditioatsolidiinia (CAS 6846-35-1) – tätä sanotaan ns. Schilling-Dam-testiksi.
Ruokien, veren, kudosten ja muiden näytteiden fyllokinonipitoisuuksia mitataan lähinnä HPLC:llä.
Kemia > Valmistus

Teollisesti menadionia tuotetaan hapettamalla 2-metyylinaftaleenia. Fyllokinonia tuotettaessa menadioni esimerkiksi pelkistetään happamissa oloissa menadioliksi (CAS 481-85-6). Tämän hiilen numero 1 OH-ryhmä tai molemmat OH-ryhmät suojataan esteröimällä ne esimerkiksi bentsoehappojen avulla ei-toivottujen reaktioiden estämiseksi. Jos molemmat on esteröity, toinen esteri hiilestä 4 hydrolysoidaan valikoivasti OH-ryhmäksi – muodostuu steerisesti vähemmän estynyt johdannainen. Tämä kondensoidaan isofytolin (CAS 505-32-8) kanssa katalysoimalla reaktiota kuumentamalla ja käyttäen sopivaa Lewis-happoa, kuten booritrifluoridietraattia. Sitten esterin suojaus poistetaan saippuoimalla se tavallisesti natriumhydroksidia ja metanolia käyttäen. Tuote hapetetaan ilman hapessa tai katalyyttisesti usein hopeaoksidilla fyllokinoniksi. Sivutuotteena voi muodostua 10–20 % vitamiinina toimimatonta Z-isomeeriä.
Käyttö

Fyllokinoni on yleisin lääketieteessä käytetty K-vitamiini. Vitamiinit ylläpitävät kehon kykyä hyydyttää verta. Fyllokinonia annetaan siksi monissa maissa vastasyntyneille ihmisille K-vitamiinipuutoksen aiheuttamien vakavien verenvuotojen ehkäisemiseksi ja puutoksen hoitoon lipidien imeytymishäiriöistä poteville aikuisille – aikuisilla häiriö voi johtua vaikkapa sappitietukoksesta tai haiman vajaatoiminnasta. Fyllokinonia käytetään myös tiettyjen antikoagulanttien myrkytysten hoitoon ja verenvuotoa ehkäisevänä aineena ennen leikkauksia, joissa vuoto voi olla runsasta, kuten sappirakkoleikkauksissa.
5–10 vastasyntyneellä 100 000:sta ilmenee K-vitamiinipuutoksesta johtuvaa verenvuotoa. Suomessa ja monissa muissa maissa fyllokinonia annetaan siksi yksittäisenä 0.5–2 milligramman (mg) lihaspistoksena pian syntymän jälkeen. Joskus pistos annetaan laskimoon tai suun kautta useana isompana annoksena noin kuukauden aikana. Monissa maissa lisäksi äidinmaidonkorvikkeisiin lisätään fyllokinonia noin 50–125 µg/l.
Fyllokinoni tehoaa myrkytyksiin niiden antikoagulanttien kohdalla, jotka estävät γ-glutamyylikarboksylaasin suorittamaa γ-karboksylaatiota, jota muun muassa tietyt hyytymistekijät vaativat aktivoitumiseensa. Näitä antikoagulantteja ovat kumariinit, kuten varfariini, asenokumaroli ja fenprokumoni. Fyllokinoni ei tehoa myrkytyksiin, jotka johtuvat esimerkiksi hepariinista tai Xa-hyytymistekijää eli Stuart-Prower-tekijää suoraa estävistä aineista, kuten rivaroksabaanista tai apiksabaanista. Myrkytyksessä fyllokinonia annetaan suun kautta aluksi 2.5–10 mg tai jopa 25 mg. Vain harvoin vaaditaan 50 mg annoksia. Lisätarve todetaan oireiden tai verikokeiden perusteella. Uusi annos annetaan tarvittaessa usein 12–48 tunnin kuluttua aiemmasta. Jos annos annetaan pistoksena suoneen, ihon alle tai lihakseen, toistetaan pistos 6–8 tunnin välein.
Terveysvaikutukset

Vuonna 2021 julkaistussa yli 50 000 tanskalaista käsittäneessä väestötutkimuksessa havaittiin, että sillä viidenneksellä, jonka K1-vitamiinin saanti oli suurinta, esiintyi 21 prosenttia vähemmän sydänsairauksia kuin niillä, joiden saanti oli pienintä.
Aiheesta muualla

PubChem: Vitamin K1
DrugBank: Phytonadione
HMD: Vitamin K1
KEGG: Phylloquinone
Dr. Duke's Phytochemical and Ethnobotanical Databases: Phylloquinone
Paakkari, I: K-vitamiini: koagulaatiosta kalkkiutumiseen (Euroopan elintarvikeviraston saantisuositus) Lääketieteellinen aikakauskirja duodecim.  2016. Viitattu 14.2.2023.
1,3-Epoksidi.
Kinoli.
Grace Moore

Grace Moore
Grace Moore (5. joulukuuta 1898 – 26. tammikuuta 1947) oli yhdysvaltalainen näyttelijä ja oopperalaulaja. Hän oli ehdolla parhaan naispääosan Oscar-palkintoon vuonna 1934 elokuvasta Laulava Venus.
Aiheesta muualla

Grace Moore Internet Movie Databasessa. (englanniksi)
Grace Moore haluaa tehdä laulullaan kaikki kuulijansa taiteen ystäviksi, Kuva, 07.06.1939, nro 12, s. 26, Kansalliskirjaston digitaaliset aineistot
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Grace Moore
Käännös suomeksi
Grace Mugabe

| Grace Mugabe |
| --- | --- |

Henkilötiedot
Syntynyt: 23. heinäkuuta 1965 Chivu, Zimbabwe
Puoliso:  Robert Mugabe
Grace Mugabe (s. 23. heinäkuuta 1965) on Zimbabwen entisen presidentti Robert Mugaben aviopuoliso. Grace Mugabe otti aktiivisesti osaa maansa poliittiseen elämään ja hänet tunnetaan vaihtelevasti joko suorapuheisuudestaan tai tuhlailevasta elämäntyylistään. Gracen mies Robert erosi presidentinvirasta marraskuussa 2017 armeijan otettua vallan maassa.
Elämäkerta

Grace Mugabe syntyi 23. heinäkuuta 1965 Chivun kylässä. Hänen isänsä oli siirtotyöläinen apartheidin ajan Etelä-Afrikassa. Grace tapasi häntä 41 vuotta vanhemman Robert Mugaben työskennellessään konekirjoittajana valtiolle. Ennen Robert Mugabea hänellä oli ollut avioeroon päätynyt suhde ja poika. Robert Mugaben tuolloinen vaimo Sally Hayfron oli heidän tavatessaan kuolemansairas. Robert Mugaben mukaan Hayfron antoi hyväksyntänsä parin suhteelle ennen kuolemaansa vuonna 1992, mutta pari ei avioitunut kuin vasta neljä vuotta myöhemmin. Parin ensimmäinen lapsi syntyi vuonna 1997 ja yhteensä lapsia syntyi kolme.
Grace Mugabe on pyrkinyt myös menestymään liike-elämässä filantrooppina perustaen esimerkiksi orpokodin maatilalle hieman pääkaupunki Hararen ulkopuolella kiinalaisen tuen avulla. Hän on suorittanut myös sosiologian tutkinnon Zimbabwen yliopistossa, joidenkin väittämien mukaan vain kahdessa kuukaudessa. Joidenkin tietojen mukaan orpokoteja käsitellyttä väitöskirjaa ei kuitenkaan arkistoitu yliopiston kirjastoon. Grace Mugabe on joka tapauksessa sittemmin käyttänyt eri yhteyksissä tohtorin arvonimeä useaan otteeseen.
Grace Mugabe on ajoittain ottanut osaa myös maansa poliittisen elämään. Hänen kriitikkonsa ovat käyttäneet hänestä esimerkiksi nimiä "Gucci Grace" ja "DisGrace", joilla on viitattu väitöksiin tuhlailevaisuudesta. Toisaalta hänen kannattajansa ovat arvostaneet hänen suorapuheisuuttaan. Hän on esimerkiksi syyttänyt tuolloista varapresidenttiä Joice Mujurua salaliitosta hänen miehensä syöksemiseksi vallasta tai jopa salamurhan suunnittelusta. Mujuru erotettiin hieman myöhemmin ja uudeksi varapresidentiksi nousi Emmerson Mnangagwa, jonka kanssa Grace otti yhteen marraskuussa 2017. Hän syytti tämän tukijoita vallankaappauksen suunnitellusta ja kehotti julkisesti miestään erottamaan tämän. Mnangagwa erotettiin marraskuussa 2017 ja tämä pakeni maasta. Varapresidentin erottaminen nähtiin osana suunnitelmaa julistaa Grace miehensä Robert Mugaben seuraajaksi maan johdossa, mikä puolestaan johti armeijan väliintuloon. Zimbabwen armeija otti vallan 15. marraskuuta ja Robert Mugabe asetettiin kotiarestiin. Hieman myöhemmin Robert ja Grace erotettiin maata hallitsevasta Zanu-PF -puolueesta ja 21. marraskuuta Robert erosi tehtävästään Zimbabwen presidenttinä.
Grace Mugabeen on hänen miehensä tavoin kohdistettu pakotteita Yhdysvaltojen ja EU:n taholta ja niihin kuuluu muun ohella matkustuskieltoja.
Geldof

Geldof voi viitata seuraaviin henkilöihin:
Bob Geldof (s. 1951), irlantilainen laulaja-lauluntekijä ja poliittinen aktivisti
Peaches Geldof (s. 1989), brittiläinen seurapiirijulkkis ja televisiopersoona
Pixie Gedolf (s. 1990), brittiläinen seurapiirijulkkis.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dreyer

Dreyer on muun muassa seuraavien henkilöiden sukunimi:
Anders Dreyer (s. 1998), tanskalainen jalkapalloilija
Carl Th. Dreyer (1889–1968), tanskalainen elokuvaohjaaja
Dave Dreyer (1894–1967), yhdysvaltalainen säveltäjä ja pianisti
Günter Dreyer (1943–2019), saksalainen egyptologi
Johan Dreyer (1852–1926), tanskalais-brittiläinen tähtitieteilijä
Malu Dreyer (s. 1961), saksalainen poliitikko
Max Dreyer (1862–1946), saksalainen kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Grace Min

| Grace Min |
| --- | --- |

Henkilötiedot
Syntynyt: 6. toukokuuta 1994 (ikä 30)
Kansalaisuus:   Yhdysvallat
Tennispelaaja
Pituus:  163 cm
Paino:  64 kg
Kätisyys:  oikea
Palkintorahat:  805 259 USD
Kaksinpeli
Paras sijoitus:  97. (2.3.2015)
Voitot/tappiot:  324–238
Grand Slam -turnauksissa
Australian avoimet:  1. kierros (2015)
Ranskan avoimet:  1. kierros (2013, 2014, 2018)
Yhdysvaltain avoimet:  1. kierros (2013, 2014)
Nelinpeli
Paras sijoitus:  308  (17. syyskuuta 2012)
Voitot/tappiot:  32–43
Aiheesta muualla
ITF
WTA
Grace Min (s. 6. toukokuuta 1994 Atlanta) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 97 maaliskuussa 2015. Hän on voittanut urallaan kolme ITF-turnausta kaksinpelissä ja yhden turnauksen nelinpelissä. Minin vanhemmat ovat korealaisia siirtolaisia.
Junioriurallaan Min voitti Wimbledonin nelinpelin sekä Yhdysvaltain avointen kaksinpelin vuonna 2011. Yhdysvaltain avoimet hän voitti sijoittamattomana pelaajana.
Aiheesta muualla

Grace Min WTA:n sivuilla (englanniksi)
Grace Min ITF:n sivuilla (englanniksi)
Gran Turismo 6

| Gran Turismo 6 |
| --- | --- |
 Pelin eurooppalainen kansikuva
Kehittäjä:  Polyphony Digital
Julkaisija:  Sony Computer Entertainment
Suunnittelija:  Kazunori Yamauchi
Pelisarja:  Gran Turismo
Julkaistu:  NA 6. joulukuuta 2013 EU 5. joulukuuta 2013JP 6. joulukuuta 2013
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 3
Jakelumuoto:  Blu-ray
Lisää peliartikkeleitaVideopelien teemasivulla
Infobox OK   : 
Gran Turismo 6 (lyhennettynä GT6) on Polyphony Digitalin kehittämä ajopeli. Peli on julkaistu Japanissa 6. joulukuuta 2013 PlayStation 3-konsolille. Peli kuuluu Gran Turismo -pelisarjaan.
Pelistä on julkaistu GameStop-yksinoikeudella Gran Turismo 6 15th Anniversary Edition, jossa on mukana muun muassa 16 lisäautoa ja virtuaaliesineitä.
Pelaaminen

Pelissä on yli 1200 autoa.
Vastaanotto

Peli on saanut IGN:n arvostelussa arvosanaksi 8/10.
Peli on saanut Eurogamerin arvostelussa arvosanaksi 9/10.
Aiheesta muualla

Gran Turismo 6 MobyGamesissa (englanniksi)
Gran Turismo 3: A-Spec

| Gran Turismo 3: A-Spec |
| --- | --- |

Kehittäjä:  Polyphony Digital
Julkaisija:  Sony Computer Entertainment
Suunnittelija:  Kazunori Yamauchi
Pelisarja:  Gran Turismo
Julkaistu:  JP 28. huhtikuuta 2001NA 10. heinäkuuta 2001EU 20. heinäkuuta 2001
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 2
Lisää peliartikkeleitaVideopelien teemasivulla
Infobox OK : 
Gran Turismo 3: A-Spec on Polyphony Digitalin kehittämä ja Sony Computer Entertainmentin vuonna 2001 julkaistu ajopeli PlayStation 2:lle. Se kuuluu suosittuun Gran Turismo -pelisarjaan.
Vastaanotto

Peli sai Metacritic -arvosanan 95/100 mikä nostaa sen parhaimpien pelien joukkoon.
IGN on antanut pelille arvosanan 9.8/10 arvostelussaan.
Peli on saanut GameSpotilta arvosanan 9.4/10 arvostelussaan.
Pelin pisteytys Game Rankings-sivustolla on 94.54%.
Myynti

Peliä on myyty lähes 15 miljoonaa kappaletta.
Aiheesta muualla

Gran Turismo 3: A-spec MobyGamesissa (englanniksi)
Gran

Gran on Norjan kunta Innlandetin läänissä. Kunnan rajanaapureita ovat pohjoisessa Søndre Land ja Vestre Toten, idässä Hurdal ja Nannestad, etelässä Lunner ja Jevnaker sekä lännessä Ringerike. Granin kunta perustettiin vuonna 1962 yhdistämällä aiemmat Granin ja Brandbun kunnat.
Kunnan taajamia ovat Gran/Ringstad ja Brandbu/Jaren. Hallintokeskus on Jarenissa. Vuoden 2023 alussa kunnassa oli 13 568 asukasta.
Kunnantalo
Media

Paikallislehti Hadeland ilmestyy kolmesti viikossa.
Nähtävyyksiä

Granissa sijaitsee ulkoilmamuseo Hadeland Folkemuseum, johon on kerätty noin kolmekymmentä vanhaa rakennusta Hadelandin alueelta.
Tunnettuja henkilöitä

Rigmor Aasrud (s. 1960), poliitikko, Granin pormestari 1995–2005
Tryggve Andersen (1866–1920), kirjailija
Kirsten Langbo (1909–1996), kirjailija
Erik Pløen (1925–2004), keramiikkataiteilija
Arne Treholt (1942–2023), vakoilusta tuomittu virkamies
Aiheesta muualla

Kuvia tai muita tiedostoja aiheesta Gran Wikimedia Commonsissa
Innlandetin läänin kunnat
Alvdal
Dovre
Eidskog
Elverum
Engerdal
Etnedal
Folldal
Gausdal
Gjøvik
Gran
Grue
Hamar
Kongsvinger
Lesja
Lillehammer
Lom
Løten
Nord-Aurdal
Nord-Fron
Nord-Odal
Nordre Land
Os
Rendalen
Ringebu
Ringsaker
Sel
Skjåk
Stange
Stor-Elvdal
Søndre Land
Sør-Aurdal
Sør-Fron
Sør-Odal
Tolga
Trysil
Tynset
Vang
Vestre Slidre
Vestre Toten
Vågå
Våler
Østre Toten
Øyer
Øystre Slidre
Åmot
Åsnes
Norjan läänit | Norja
Gosheniitti

Gosheniittia Myanmarista
Gosheniitti on beryllin väritön tai valkoinen muoto. Sen pinta on melko tasainen. Sen on nimetty Massachusettsissa, Yhdysvalloissa sijaitsevan paikan, Goshenin mukaan, koska väritöntä berylliä tutkittiin siellä ensimmäisen kerran. Gosheniitti on yleisin beryllin muoto ja siksi vähiten arvostettu. Vain täysin väritöntä gosheniittia käytetään jalokivenä.
Esiintyminen

Gosheniittia esiintyy samoissa paikoissa akvamariinin kanssa. Sitä on löydetty Brasiliasta, Venäjältä, Pakistanista, Kiinasta, Myanmarista ja Namibiasta.
Aiheesta muualla

Kuvia tai muita tiedostoja aiheesta Gosheniitti Wikimedia Commonsissa
Gose (Nara)

| Gose (御所市) |
| --- | --- |
 Näkymä Katsuragivuorelle
 lippu:  Symboli
 Gosen sijainti Naran prefektuurissa
 Gose
 Koordinaatit: 34°27′48″N, 135°44′25″E 
Valtio:  Japani
Alue:  Kansai
Prefektuuri:  Naran prefektuuri
Pinta-ala:  
 – Kokonaispinta-ala:  60,58 km²
Väkiluku (12/2019):  25 525
 – Väestötiheys:  421,3 as./km²
Symbolit:  
 – Puu:  Kamferipuu
 – Kukka:  Atsalea
 
 https://www.city.gose.nara.jp/ 
Infobox OKVirheellinen NIMI-arvo: 
Gose (jap. 御所市, Gose-shi) on Japanin kaupunki Honshūn saarella Kansain alueella Naran prefektuurissa. Se sijaitsee sisämaassa prefektuurin länsiosassa Naran altaan eteläreunalla. Lännessä sen alue nousee Kongō- ja Katsuragivuorille ja rajautuu Osakan prefektuuriin. Kaupungin eteläosat ovat kukkulaisia. Gosessa on 25 525 asukasta (joulukuussa 2019) ja sen pinta-ala on 60,58 neliökilometriä.
Gose kehittyi Edo-kaudella ensin linnanaluskaupunkina Kuwayama-klaanin hallinnassa, myöhemmin suoraan bakufun eli maan keskushallinnon alaisuudessa (tenryō). Perinteisiä elinkeinoja ovat Yamato-kankaan (kasuri) kudonta ja lääkkeiden valmistus. Kaupungissa on myös esimerkiksi jalkineiden tuotantoa. Kemianteollisuuden merkitys sen taloudelle on ollut merkittävässä kasvussa. Maaseutualueilla harjoitetaan riisin, kakien (Gosho-gaki) ja kudzun (Yoshino-kuzu) viljelyä, puutarhaviljelyä sekä maidon ja siipikarjan tuotantoa. Kaupunkioikeudet Goselle myönnettiin kuntaliitoksen yhteydessä vuonna 1958.
Gosen kulttuuriperintöön kuuluvat esimerkiksi useat kofun-hautakummut ja muut historialliset muistomerkit. Muinaisen Katsuragi-kodō-tien varrella on säilynyt monia vanhoja rakennuksia, kuten Kamoyamaguchi-jinjan ja Hitokotonushi-jinjan pyhäköt, Kuhon-jin buddhalainen temppeli ja Nagaran historiallinen kaupunkimiljöö. Siellä sijaitseva Nakamura-suvun talo Edo-kauden alkupuolelta on valittu Japanin tärkeän kulttuuriomaisuuden joukkoon. Kisshōsō-jin temppeli puolestaan tunnetaan Sagichō-seremoniastaan. Kongō- ja Katsuragivuorten alueet kuuluvat Kongō-Ikoma-Kisenin puolikansallispuistoon. Katsuragille on Gosesta yhteys Katsuragivuoren köysirataa pitkin. Gosea palvelevat JR Nishi-Nihonin Wakayama-linja sekä Kintetsu-rautateiden Gose-linja ja Yoshino-linja.
Kuvia

Katsuragi Hitokotonushi-jinja
Kisshōsō-ji
Wakayama-linja Gosen rautatieasemalla
Katsuragivuoren köysirata
Aiheesta muualla

Kuvia tai muita tiedostoja aiheesta Gose Wikimedia Commonsissa
Kaupungin internetsivut (japaniksi)
Draudakon

Draudakon (Draudacum) oli muinainen linnoitus antiikin Illyriassa, nykyisen Albanian alueella. Se oli yksi illyrialaisen Penestae-heimon keskuksista. Roomalainen historioitsija Livius kertoo makedonialaisten valloittaneen sen kolmannessa makedonialaissodassa talvella 169 eaa.
Gallium

Gallium on alkuaine, jonka kemiallinen merkki on Ga (lat. gallium), järjestysluku 31 ja CAS-numero 7440-55-3. Se on hopeanvärinen metalli, joka on hauras huoneenlämpötilassa ja sulaa kädenlämmössä. Sen tiheys on 5,9 g/cm³, sulamispiste 302,91 K (29,76 °C) ja kiehumispiste 2 477 K (2 204 °C).
Galliumkide
Gallium on niukka, muttei harvinainen aine, sillä sitä on maaperässä suunnilleen yhtä paljon kuin lyijyä tai arsenikkia, noin 10–20 g/t (10–20  ppm). Galliumia ei esiinny puhtaana luonnossa, vaan se on aina sitoutuneena mineraaleihin. Useat malmit, kuten bauksiitti, germaniitti ja sinkkimalmit sisältävät pieniä määriä galliumia, joissa se esiintyy lähinnä hydratoituneena oksidina Ga2O3·H2O. Jotkin harvinaiset malmit saattavat sisältää galliumia jopa 1 prosentin, kuten esimerkiksi Etelä-Afrikan germaniitti. Lisäksi eräät hiilen poltossa saatavat sivutuotteet voivat sisältää jopa 1,5 prosenttia galliumia, usein kuitenkin vähemmän. Galliumarsenidia (GaAs) käytetään puolijohteena, erityisesti valodiodeissa (LEDeissä).
Galliumin sulamispiste on alhainen, ja se sulaa kädenlämmössä.
Puhdas gallium on hopeanväristä ja kiinteänä haurasta kuin lasi. Galliummetalli laajenee 3,1 % kiinteytyessään ja siksi sitä ei saisi varastoida lasi- tai metalliastioissa. Gallium myös syövyttää muita metalleja diffundoitumalla niiden metallihilaan. Gallium on yksi neljästä metallista cesiumin, elohopean ja rubidiumin ohella, jotka ovat nestemäisiä lähellä huoneenlämpöä ja siksi voidaan käyttää korkean lämpötilan lämpömittareina. Galliumilla on yksi laajimmista nestemäisen lämpötilan rajoista ja myös alhainen höyrynpaine korkeissa lämpötiloissa.
Tällä metallilla on voimakas taipumus alijäähtyä sulamispisteen alapuolelle, joten jähmettymiseen tarvitaan kiinteä "siemen". Mineraalihapot vaikuttavat hitaasti hyvin puhtaaseen galliumiin. Toisin kuin normaalit metallit, gallium on tiheämpää nesteenä kuin kiinteänä, muistuttaen tässä suhteessa vettä.
Galliumin löysi spektroskooppisesti vuonna 1875 ranskalainen kemisti Paul-Émile Lecoq de Boisbaudran. Myöhemmin samana vuonna Boisbaudran pystyi valmistamaan galliumia metallisena elektrolysoimalla galliumhydroksidin (Ga(OH)3) ja kaliumhydroksidin (KOH) liuosta. Gallium oli ensimmäinen alkuaine, joka löydettiin Dmitri Mendelejevin vuonna 1869 julkistaman alkuaineiden jaksollisen järjestelmän jälkeen. Galliumin löytyminen Mendelejevin ennustamien ’eka-aluminiumin’ ominaisuuksien perusteella antoi näin varmistuksen taulukon paikkansapitävyydelle. Nimen ’gallium’ Boisbaudran antoi löytämälleen aineelle synnyinmaansa Ranskan latinankielisen käännöksen ’Gallia’ mukaan.
Isotoopit

Galliumilla on kaksi pysyvää isotooppia. Ne ovat 69Ga ja 71Ga, ja niiden suhteelliset osuudet luonnossa esiintyvästä galliumista ovat 60,11 % ja 39,89 %. Galliumista tunnetaan yli 20 radioaktiivista isotooppia. Niistä pitkäikäisin on 67Ga, jonka puoliintumisaika on 3,26 päivää.
Käyttö

Galliumia käytetään integroiduissa piireissä ja optoelektroniikassa (laserdiodit ja ledit) sekä peileissä, puolijohteissa, korkean lämpötilan lämpömittareissa ja indiumin ja tinan kanssa ns. Galinstan-lejeerinkinä kuumemittareissa elohopean korvikkeena.
Galliumille löydettiin vuonna 1998 uusi käyttötarkoitus. Erästä sen yhdistettä käytetään lääkkeenä malariaan, jos tavanomaiset lääkkeet eivät tehoa vastustuskykyiseen malariakantaan.
Erästä galliumyhdistettä käytetään pahanlaatuisten kasvainten levinneisyyden varmentamiseen. Gallium onkin toiseksi tärkein syöpähoidoissa käytetty metalli heti platinan jälkeen.
Galliumin yhdisteitä

Galliumarsenidi GaAs, CAS-numero 1303-00-0
Galliumfosfidi GaP, CAS-numero 12063-98-8
Galliumselenidi eli gallium(II)selenidi GaSe, CAS-numero 12024-11-2
Digalliumtriselenidi eli gallium(III)selenidi Ga2Se3, CAS-numero 12024-24-7
Galliumtribromidi eli gallium(III)bromidi GaBr3, CAS-numero 13450-88-9
Aiheesta muualla

Wikimedia Commonsissa on kuvia tai muita tiedostoja aiheesta .
Helsingin Sanomat, Alkuaineet: Ledeissä on galliumia – ja malarialääkkeessä (Arkistoitu – Internet Archive)
Periodictable: Technical data for Gallium (englanniksi)
American Elements: Gallium (englanniksi)
Lenntech: Gallium – Ga (englanniksi)
Webmineral: Mineral Species containing Gallium (Ga) (englanniksi)
Mindat: The Mineralogy of Gallium (englanniksi)
Mindat: Gallium (englanniksi)
Dr. Duke's Phytochemical and Ethnobotanical Databases: Gallium (englanniksi)
Luettelo galliumin isotoopeista The Isotopes Project Home Page (englanniksi)
Geledi

Geledi on somalialainen alaklaani. Se kuuluu Rahanweyn-klaaniin. Klaani asuttaa lähinnä Shebelen seutua ja siellä olevaa Afgooyen kaupunkia.
Groovers’ Paradise

| Groovers’ Paradise Kari Peitsamon Skootteri |
| --- | --- | --- |

Studioalbumin tiedot
 Julkaistu: 1990
 Formaatti: CD-levy LP-levy
 Tyylilaji: Rock
 Levy-yhtiö: Pyramid
Kari Peitsamon muut julkaisut
| Hellsinkin' 1990 | Groovers’ Paradise 1990 | Plays Wigwam 1991 |
Groovers’ Paradise on Kari Peitsamon Skootterin albumi vuodelta 1990. Albumin kaikki kappaleet ovat Kari Peitsamon säveltämiä, sanoittamia ja sovittamia.
Kappaleet

Let’s Boogie 	3:04
Elämäni tarina 	3:14
Takaisin Ivaloon 	2:59
House Of Blue Lights 	2:30
Ihmeparantajan viides talvi 	4:22
Päiväperho 	2:57
Balladi Jimi Hendrixistä 	4:25
Ethän vertaa mua Elvikseen 	2:48
Lousianassa on kaikki toisin 	6:26
Freewheelin’ 	2:07
Pieni likainen poika 	2:59